

 Gradsko vijeće

KLASA: 400-05/21-01/02

URBROJ: 2186/18-02/1-21-5

LUDBREG,14.6. 2021.

 Temeljem članaka 81. i 82. Pravilnika o proračunskom računovodstvu i računskom planu („Narodne novine“ br.124/14,115/15,87/16, 3/18 ,126/19 i 108/20), i članka 34. Statuta Grada Ludbrega („ Službeni vjesnik Varaždinske županije“ br. 12/2021 ) Gradsko vijeće Grada Ludbrega na 2. sjednici održanoj dana 14.lipnja 2021. godine donosi

**ODLUKU**

**o utvrđivanju i raspodjeli rezultata poslovanja te pokriću manjka prihoda i primitka**

**Proračuna Grada Ludbrega za 2020.godinu.**

I.

 Utvrđuje se da manjak prihoda i primitka Proračuna Grada Ludbrega za 2020. godinu iznosi **-460.705 kuna.**

Rezultat poslovanja tekuće godine utvrđen je na način kako je to propisano člancima 81 i 82 Pravilnika o proračunskom računovodstvu i računskom planu .Izvršeno je prebijanje računa viškova i manjkova po istovrsnim kategorijama i izvorima financiranja (višak prihoda poslovanja i manjak prihoda poslovanja,višak prihoda od nefinancijske imovine i manjak prihoda od nefinancijske imovine ,višak prihoda od financijske imovine i manjak prihoda od financijske imovine), uz uvažavanje izuzetaka propisanih člankom 82 Pravilnika.

Rezultat poslovanja tekuće godine (-867.355 kn ) zbraja se s rezultatom poslovanja prethodne proračunske godine (406.650 kn), te ukupan rezultat poslovanja na dan 31.12.2020.godine iznosi **-460.705 kuna.**

Struktura ostvarenog rezultata poslovanja za 2020.godinu prikazana je u tablici:

**Rezultat poslovanja-Grad Ludbreg-razina 22**

|  |  |
| --- | --- |
| Višak prihoda poslovanja | 16.232.330 |
| Manjak prihoda od nefinancijske imovine | 15.628.855 |
| Manjak primitaka od financijse imovine i zaduživanja | 222.353 |
| Rezultat poslovanja 2019.godine-preneseni | 134.947 |
| Rezultat poslovanja 2020.godine | 381.122 |
| **UKUPNO REZULTAT POSLOVANJA** | **516.069** |

**Konsolidirani rezultat poslovanja (Grad+Dječji vrtić Radost+Centar za kulturu+Knjižnica i čitaonica) -razina 23**

|  |  |
| --- | --- |
| Višak prihoda poslovanja | 17.650.930 |
| Manjak prihoda od nefinancijske imovine | 20.263.827 |
| Manjak primitaka od financijse imovine i zaduživanja | 1.745.542 |
| Rezultat poslovanja 2019.godine-preneseni | 406.650 |
| Rezultat poslovanja 2020.godine | -867.355 |
| **UKUPNO REZULTAT POSLOVANJA** | **-460.705** |

II.

Tijekom 2021.godine izvršit će se preraspodjela rezultata na način da se iz ostvarenog viška prihoda poslovanja zatvara manjak prihoda od nefinancijske imovine i manjak primitaka od financijske imovine i zaduživanja .

Manjak prihoda i primitaka Grada Ludbrega iz točke I. Ove Odluke, Izmjenama i dopunama Proračuna Grada Ludbrega za 2021. godinu uravnotežiti će se povećanjem prihoda od prodaje nefinancijske imovine.

III.

Ova Odluka stupa na snagu osmog dana od objave u Službenom vjesniku Varaždinske županije.

Predsjednik Gradskog vijeća: